Selle nädala saates:
Lähme Türgi hävingu epitsentrisse.
Näeme, kuidas kristlikud abiühingud
aitavad ühiselt maavärinas kannatanuil elu taas üles ehitada.
Nende palve üleilmsele kirikule:
Ärge meid unustage!
Veel:
Pastor jagab oma surma ja põrguskäigu kogemust.
Kuuleme, mida ta nägi ja miks ta sinna läks.
Ja:
USA ajaloo ühe suurima vaimuliku ärkamise sünnilugu.
Efrem Graham avab meile filmi Jeesus-revolutsioon tausta.
Tere saatesse!
Olen Wendy Griffith. Tore, et vaatate!
Türgi kogudused mängivad tähtsat osa riigi püüdes abistada ellujäänuid
pärast neid ränki maavärinaid.
Ehkki värinas kukkus kokku palju kogudusehooneid,
toovad sealsed usklikud üle varemete abi ja lootust oma kogukondadesse.
Chris Mitchell teatab.
Jätkub tarbeasjade sissevool erinevatelt kristlikelt ühingutelt
Püha Jüri Kreeka Õigeusu kirikusse Iskenderun’is Türgis.
Selles Türgi piirkonnas olid tohutud purustused,
ja oli südantsoojendav,
et kohe anti abi nii Türgist endast kui väljastpoolt.
See andis meile lootust.
Abi tuli ka läbi Shai fondi - Lähis-Ida kiriku abistamise ühingu.
Püüame koguda võimalikult palju abi
neile, kes äsja maavärinast pääsenud ja endiselt puuduses.
See on liigutav näide, kuidas kiriku erinevad osad suudavad töötada koos.
Viisime asjad kirikusse.
Nad jagavad neid inimestele, sest nad tunnevad neid paremini kui meie.
CBN’i Uudised kuulis, et kiriku ühtsus on peateema isegi hävingu keskel.
See on hämmastav!
Ilmselgelt on väga julgustav,
et erinevatest uskkondadest ja taustadest kogudused tulevad kokku,
nagu polekski lõhesid,
ja teevad ühtselt, mida vaja.
Piibli järgi tuntakse meid armastusest.
Tundubki nii, et kirik toimib, nagu kirik peab.
Senem Ekener TURK SAT-7’st tuli salvestama,
mis juhtus kogudusega pärast värinat.
Paljud kogudusehooned on täielikult maatasa.
Meie vennad ja õed on kaotanud oma pühamud.
Kogudused - Kristuse ihu - tegutsevad praegu kõikjal.
Mõned jäävad siia, et aidata päästetöödes
ja jagada abi, kõike, mida suudavad.
Ja kogu kirik sellel maal on andnud abi, saatnud abi rahvale,
rutanud appi, kus vaja, ja palvetanud.
Ekener leidis eest kurbuses maa ja üksmeeles kiriku.
Jumal tõesti ilmutab end rahva kaudu,
kes on üksteisele nagu Kristus, nagu Kristuse ihu,
üksmeeles, hämmastavas üksmeeles,
ja toimivad koos kui Tema käed, Tema jalad, mis aitavad rahvast.
Olen seda näinud. Olen püüdnud lohutada.
Sõnadest muidugi ei piisa, ja on lihtsalt aeg leinata nendega
kaotuse pärast, ja olla ka rahvale lihtsalt Kristuseks,
näidata, et nad pole kunagi üksi.
Ja oleme selles koos, sest ei saa ju end täielikult eraldada
oma kaasvendade ja -õdede ja oma maa üleelamistest.
Püha Jüri kirik jäi alles. Paljud ei jäänud.
Nii palju kirikuid hävis maavärinas,
sh see siin Iskenderun’is, Püha Nikolaose Kreeka Õigeusu katedraal,
ehitatud aastal 1870.
Kirik omab tähendust läbi inimeste.
Nii on kirik ise kõigest hoone.
Kui tahame tunda armastust ja olla olulised, vajame inimesi.
Global Christian Relief kajastab seda ristikirikule laiemalt, eriti USAs.
Arvan, et kirikul on oluline kaasa lüüa.
Meie jaoks on see asi,
mida meedia pisut kajastab ja siis unustab.
Meie aga palvetame
ja püüame hoida seda USA kiriku silme ees,
et poleks vaid korraks annetust ja palvet,
vaid oleks pidev tugi usklikele ja kõikidele siin.
Maavärina järel vaatasid paljud kiriku poole.
Kuuleme, et paljud ruttavad kirikusse, mitte sellest eemale, abi paluma.
Püüame anda inimestele usku,
et on veel lootust ellu jääda, eluga edasi minna.
Kristus ütles, et Ta on uus elu.
Peame uskuma uude ellu,
muidu ei saa me edasi selles olukorras, ses masenduses,
et kõik siin maal on praegu halvasti.
CBN’i Uudised rääkis ka
Tuma Celik’iga, ühega vaid neljast kristlasest Türgi parlamendis.
Ja just seda ristiusk meile annab.
Kristus ütles: armasta ligimesi enam kui ennast.
Seepärast näeme, eriti kristlaste seas, üksteise aitamist,
ja sellest saan lootust tulevikuks.
Paljud ütlesid CBN’i Uudistele: ’Ärge unustage kirikut Türgis.’
Tahan öelda igale kristlasele ilmas,
tahaksin paluda neil tõesti mitte kaotada lootust,
ja mitte lasta meil kaotada lootust.
Nad saavad alati toetada palvetega.
Nad saavad alati toetada, andes veidi abi.
Veidikegi abi aitab muuta siin elu.
Ja täname väga!
Kivid vist ei kõnele. Seepärast pean mina kõnelema.
Peame tõesti need hooned taastama.
Ootan tõesti abi kogu maailmast, eriti kristlastelt,
et taastada meie kirikud, sest kristlus Türgis peab püsima.
CBN’i Lähis-Ida büroo juht
Chris Mitchell on just tulnud Türgist meie stuudiosse.
Ja räägi
Sinu loos on hämmastav, Chris, et koguduse liikmed kannatasid.
Paljud kaotasid lähedase, majad, kodud.
Ometi aitavad nad ühiselt kogukonda.
Milline tunnistus on see Türgis! Seal pole ju tohutult kristlasi.
Kirik on seal tilluke, kuid ta on tunnistus:
kogukonnale, keda nad esmalt aitasid,
ja ka laiemalt ühiskonnale.
Paljud tulevad väljastpoolt, paljud moslemid,
toidu järele, sooja toidu järele, ja see on neile tohutu tunnistus.
Ja nagu me loos nägime, see on tohutu tunnistus
ühtsest kirikust, mis töötab koos, uskkondadeüleselt.
Ja mitte vaid kirik;
ka sealne Burger King jagas tasuta burgereid.
Jagas! Iskenderun’is, kiriku lähedal,
jagas Burger King tõesti tasuta toitu!
Sinu loos oli üleskutse mitte unustada Türgi rahvast.
Mida saavad meie vaatajad teha,
et jätkata mitte ainult palvet, vaid ka ainelise abi andmist?
Esmalt palvetage, nagu ta ütles, ja ärge ka unustage.
Sest sageli pälvivad need õnnetused
suurt tähelepanu - meedialt, kõikidelt teistelt,
paariks nädalaks või kuuks, ja siis kiputakse unustama.
Võite toetada ühinguid nagu Operatsioon Õnnistus.
Oleme neid palju kajastanud.
Kui hästi nad töötasid,
mitte vaid vajalikke asju jagades,
vaid lihtsalt seal olles!
Kohalolu on rahvale tohutuks abiks -
nad pole unustatud, eriti kiriku poolt.
Absoluutselt!
Pole vist paremat paika,
kus OÕ võiks praegu olla.
Ja, nagu mainisid, on nad kohapeal,
ja oled kajastanud tiimide tööd.
Räägi meile lähemalt, kuidas OÕ Türgis abi annab.
Toitu jagades, inimestega palvetades,
jagades ravivahendeid või arstiabi, puhast vett -
kõigis lugudes, mida OÕst tegime.
Üks näide: olime kohas nimega Hatay, mis on vana Antiookia.
Ja lihtsalt kohalolu näitas inimestele,
et nad pole unustatud, maha jäetud.
Nad olid just üle elanud sellise elumuutva trauma,
kui arvasid, et nende elu on läbi,
ja kindlasti paljud nende elatusvahendid ongi läbi,
mõned pereliikmed on ka läinud.
Kuid kohalolu ja siis praktilise abi andmine on paljudele tohutuks toeks.
Mainisid, et pole oma reporteriaastatel veel nii suurt hävingut näinud.
Kaua võtaks taastamine?
Vist aastakümneid.
Võiks ju küsida, miks nii kaua?
Hävinguala on umbes 500 km pikk, ca 80 km lai.
Ja nägime hävingut pea kõikjal, kus käisime.
See on uskumatu! Pole sellist veel näinud!
Terved linnad elamiskõlbmatud,
kuna hooned on kas hävinud või neis ei saa enam elada.
Nii võtab Türgi taastumine pikka aega.
Palume nende eest!
- Tänan, hea reportaaž, nagu alati! - Tänan!
Järgnevalt, põrgu õudused.
Pastor Michingan’ist ütleb, et suri ja leidis end põrgust.
Kuuleme, mis ta sinna viis, pärast pausi!
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Tere taas!
Michigan’i preestri tunnistus levib kulutulena reas võrguvideotes,
kus ta kinnitab, et suri ja läks põrgusse aastal 2016.
Ta ütleb: 'Ei soovi seda oma hullemalegi vaenlasele!'
Pastor Gerald Johnson ütleb, et tundis nagu südamerabandust,
ja oma imestuseks läks alla põrgu, mitte üles taeva poole,
ning nägi sõnulseletamatuid asju.
Üks mees oli neljakäpukil nagu koer.
Ta oli põlenud pealaest jalatallani ja ta silmad olid punnis.
Ja veelgi hullem, tal oli kett kaelas, ta oli kui koer põrgus.
Ja veelgi hullem oli see, kes ketti hoidis.
Ketti hoidis deemon.
Ja teadsin seda, kuna mõnd asja ei öelda, vaid teatakse.
See on nagu telepaatia.
Teadsin, et see kuri vaim saadeti tolle mehe ellu,
et talutada teda lapsepõlvest kuni surmapäevani.
Kuri vaim teadis:
’Kui jään tema ellu piisavalt kauaks maa peal,
kui saan hoida teda Jumalat teenimast
ja sööta talle halbu otsuseid,
siis on mul võim tema üle põrgus ja temast saab minu ori.’
Johnson selgitab, et Issand ütles talle,
miks ta sattus põrgusse,
ning räägib ka, miks ta ei taha tagasi minna.
Ma polnud südames andestanud neile, kes olid mulle halba teinud.
Sest inimene, kes ei suuda andestada,
on unustanud, kui palju talle on andestatud.
Selline on minu põrgu-elamus!
Põrgu on päris paik, ja ma ei usu, et Jumal saadab inimesi põrgu.
Inimesed saadavad end ise.
Tänan Jumalat valguse eest, kes on Jeesus.
Tänu sellele valgusele ei tule mul enam päevagi põrgus olla.
Andesta, andesta, andesta!
Saate lugeda kogu tema lugu,
sh seda, mida Issand talle veel ütles andestamatuse kohta
ja mida ta veel põrgus nägi.
Leiate selle lehelt CBNNews.com.
Paastuaeg kestab 40 päeva ja lõpeb ülestõusmispühaga.
Sel ajal püüavad paljud kristlased eriliselt pöörata pilgu
sellelt maailmalt tulevasele.
CBN’i Billy Hallowell uurib,
kuidas paastuda, palvetada ja otsida Issandat
sel olulisel ajal.
Miljonitele tõsiusklikele tähendab paastuaeg palvet,
meeleparandust ja paastu.
See komme, mis kestab tuhkapäevast Suure nädalani,
on traditsiooniliselt olnud katoliiklik,
ehkki 20% ameerika protestantidest
löövad samuti kaasa, et saada Jumalale lähemale.
Kristlased püüavad ikka keskeneda Kristuse surmale, ülestõusmisele
ja oma südame ettevalmistamisele tulevasteks ülestõusmispühadeks.
Ja paljud kristlased tähistavad seda väga mitmeti.
Pastor Shane Idleman selgitab teadliku paastu vaimulikku kasu.
Ja kui palvetad ja paastud rohkem, tõmmatakse sind tegelikult
Jumala sügavamasse ja vägevamasse kogemisse.
Üks asi paastumise kohta on, et ta ei vääna Jumala käsi,
küll aga nõtkutab minu põlvi palveks ja Tema palge otsimiseks.
Tihti loobutakse šokolaadist, kommidest või muust toidust,
et süveneda Kristusesse.
Brittany väidab, et osaleda saab ka teisiti, isegi kui alustatakse hilja.
Mulle meeldib, et paastuaeg on kõikidele korraga,
aga pole kunagi hilja alustada vaimuliku harjutusega,
olgu loobumise või lisamisega, ent kui praegu mõtled, et
’peaks vist sellest loobuma’, või ’peaks tollega alustama’,
'tahaks lugeda rohkem Piiblit, rohkem palvetada',
siis on parim alustada täna.
Ehkki tavaliselt on tähelepanu millestki loobumisel,
püüab Brittany vahel muuta oma rutiini,
nt. võtta teadlikult rohkem hardusaega
või tuua väike ohver teiste heaks.
Isegi omapärased mõtted, nt. parkida kaugemale!
Ehk tahad teha selle väikese ohvri, et keegi teine saaks hea parkimiskoha.
Võid maksta kassas sinu ees seisja eest.
Saab teha kõiksugu asju.
Pastor Idleman usub, et paast, olenemata ajast, on piibellik tava,
mis laeb vaimulikku akut ja süvendab suhet Kõigevägevamaga.
On võimas, kui süda on hääles,
kui oled enne seda aega meelt parandanud.
Ja arvan, et ei peaks vaid hoidma kuus nädalat enesedistsipliini
ja siis loobuma ja naasma vanade harjumuste juurde.
See on aeg püsivalt juurutada häid kombeid oma ellu.
Ehkki oleme juba paastuaja keskel, pole kunagi hilja pihta hakata.
Lõppeks on selge, et paastumisest saab piibellikku kasu igal ajal.
Mõtle, kas mitte palvetada, otsida Issandat ja järgida Tema juhiseid.
Billy Hallowell, CBN’i Uudistele.
Aamen! Tänan, Billy!
Järgnevalt lugu, mis on arenenud 50 aastat:
vaimulik ärkamine, mis muutis põlvkonna.
Vaatame, kuidas sündis film Jeesus-revolutsioon.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna õhtul kell 20:30
CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et aidata võimalikult paljusid
orvuksjäänud ja kaitsetuid lapsi.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki.
Seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi saatesse!
Film Jeesus-revolutsioon käsitleb noori,
kes 1970ndatel rändasid massiliselt Lõuna-Californiasse tõde otsima.
Ja siis juhtus midagi erakorralist.
Raskustes koguduse pastor
avas uksed kirglikule tänavajutlustajale ja pidevale uustulnukate voolule.
Sellest sündis üks suurimaid vaimulikke ärkamisi meie ajaloos.
Efrem Graham läks Los Angeles’i Jeesus-revolutsiooni esilinastuseks.
Algas filmimine!
Filmitegijal John Irwin’il
võttis selle üle 50 aastat vana loo linastamine seitse aastat.
Kaader 3, duubel 1, läks!
See projekt on olnud käänuline
ja võtnud minu filmidest kõige kauem aega.
Loodan, et rahvas naudib seda filmi.
Tahame teid panna nii naerma kui nutma.
Kuid tegelikult on selle filmi taga üks liikumine.
Jeesus-liikumine algas läänerannikul
ning levis ajaloolises kristlikus ärkamises,
kus paljud noored, hipid, pöördusid Jumala poole.
Uimastid!? See on otsing.
Mille otsing?
Jumala! Kuidas te seda ei näe? Praegu otsib terve põlvkond Jumalat.
Siin Lõuna-Californias 1970ndatel arenenud päriselu ärkamist
nimetas ajakiri Time Jeesus-revolutsiooniks.
Vaid neli aastat varem oli sellesama ajakirja esikaanel küsimus:
Kas Jumal on surnud?
John, kuidas asendub küsimus
’Kas Jumal on surnud?’ Time’i esikaanel
nelja aasta pärast Jeesus-revolutsiooniga?
Jah, ostsin selle ajakirja Time Jeesus-revolutsiooniga
seitse aastat tagasi eBay’st ja lugesin seda artiklit,
ja siis ostsin ka selle ’Kas Jumal on surnud?’ -
esimese pildita esikaanega Time’i -
ja mul tekkis sama küsimus, et mis on toimunud nende kahe numbri vahel?
Esmalt see väga sünge küsimus, ja siis too psühhedeeliline Jeesus.
Ja USA ühiskonnas muutus miskit nii vaieldamatult,
et Time pidi möönma seda esikaanel, nagu ka ajakirjad Life ja Look.
Siis hakkasin uurima, ja tahtsin kohata asjaosalisi, ja tutvusin Greg Laurie'ga.
Pastor Greg Laurie juhib üht riigi suurimat kogudust.
Tahtsin vaid öelda ...
Tema usu ja armastuse lugu algab Jeesus-liikumises.
Rahvas teab mind kui vanemat inimest,
ja tal on põnev näha meid ajal, mil olime noored.
See on meie lugu, kuid ma nagu vaataks teist lugu.
Kuid see on lugu lunastusest,
ja me esindame noort otsivat põlvkonda.
On kirik nimega Calvary Chapel.
Sa ütled, et otsime tõde. Aga kui see ongi tõde?
Sest ükski asi, mida oleme proovinud, ei toimi minu puhul.
Tundsin, kui vägev see minu jaoks oli.
See oli tõesti elumuutev! See oli üleöö!
See oli pimedusest valgusesse!
Ja olen näinud sama toimumas teiste elus, kui nemadki kohtusid Kristusega,
kuid poleks kunagi arvanud, et meie lugu, eriti minu lugu,
saab esitada nii kaunilt.
Ma ei saa seda enam varjata! Mida olen seal tundnud, pole ma
Mis siis, kui ta on korraks hea ja siis haihtub?
Võime avastada koos!
Joel Courtney mängib Greg’i, Anna Grace Barlow mängib Cathe’i,
ja tegelaste seas on ka Valitute Jonathan Roumie.
Ma mängin Lonnie Frisbee’t.
Lonnie oli võimas tunnistaja
Püha Vaimu karismaatiliste andide tööst tema põlvkonnas.
Mässajad iganenud autoriteetide vastu.
- Need noored vajavad abi! - Hoopis dušši!
Sa mõistad hukka täiesti tundmatuid. Ehk seepärast ongi su kirik nii tühi?
Kui Jumal toob mulle siia hipi, küsin Talt, mis toimub, sest ma ei mõista!
Sel majal on väga head võnked.
Kuidas on teie tegelased, kes on pärielust,
kes saadavad selle korda meie maal sel ajal?
Kultuuris oli nagu pakilise vajaduse hetk.
Arvan, et siis ongi aeg ärkamiseks küps,
kui on sellised kadunud lambad.
Vajadus, soov leida endale uuesti kindel alus,
ja pole paremat alust kui Kristus, nurgakivi!
Arvan, et inimestena on meisse paar asja sisse kodeeritud.
Üks on osadus, millest parem on vaid Jumal.
Suhe Jumalaga ja osadus üksteisega.
Ja kui need kaks näivad olevat ühiskonnas massiliselt rikutud,
tõstab vaim selle vastu mässu ja püüab leida,
kuidas panna see tagasi õigesse paika, ja nii vist tulevad ärkamised.
Ja seda vist näemegi toimumas Kentucky’s.
Tahan minna kaasa, kuna mõtlen ikka,
et Damar Hamlin kukkus paar nädalat tagasi väljakul kokku,
ja vaistlik reaktsioon oli põlvitada ja palvetada üleriigilises teles.
Mõtlesin: ’Ma pole aastaid midagi sellist näinud.’
Kui öeldakse, et selleks on aeg küps, on see nagu käibefraas,
mida olen kuulnud selle filmi kohta, kuid küllap tõsi.
Meie maa on sünge ja lõhenenud.
Kuid selles telgis on lootust, ühtsust ja imesid,
mida ei oska seletada.
Kevin, olen filmitegijailt kuulnud, et filmi valmissaamine on ime.
Kus teie selle filmi ühe loojana nägite selles imet?
Iga filmi tegemisel tuleb ette imehetki, selles protsessis tervikuna muidugi.
Aga siin oli ime ime järel, ja kogu aeg tundsime tõesti Jumala ligiolu.
Ja päike, kõik oli täiuslik!
Ka see, et näitleja Kelsey Grammar
asus Calvary Chapel’i pastori Chuck Smith’i osatäitjaks.
Istusin hilja õhtul elutoas
ja mõtlesin: ’Tahan teha midagi, millel on tõesti mingi väärtus,
mitte vaid mängida järjekordset rolli
või teha midagi, mis mulle meeldib.’
Ja kohe järgmisel hommikul toodi mulle koju see käsikiri.
Kui tunned, et oled heidik, siis tule siia, meie juurde!
Efrem Graham, CBN’i uudised, Los Angeles.
... valesti ja hukka mõistetud ...
Vaatate CBN’i uudiseid.
Tänan, et meid vaatate.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi,
mis ei allu loogikale.
Kuis ma ellu jäin?
Ei tea, kui kaua olin seal olnud.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
See oli täielik ime!
Palve tõesti toimib!
Jumal saatis selle korda!
Ta suudab võimatut!
Jumal ei jäta sind hätta!
’Imed tänapäeva elus’, nädalalõppudel CBN’i uudiste ja CBN’i pere kanalitel.
Nädalauudiste lõpuks lähemalt ärkamisliikumisest,
mis algas Asbury Ülikoolis Kentucky’s ja levib üle maa.
Tunnistusi tuleb pühapäevateenistuselt Rupp Arena’l Lexington’is Kentucky’s.
Areeni üürija evangelist Nick Hall'i sõnul
osales 9-tunnisel teenistusel tuhandeid
ja ca 50 000 vaatas seda võrgus.
Tudengid Asbury’st, Lee Ülikoolist, Oral Roberts’ist
ning Minneapolis’e, Lõuna-Carolina ja Wisconsin’i koolidest
tunnistasid ärkamistest oma linnakutes
ja ehk ka paljudes muudes koolides, millest me praegu veel ei tea.
Tänan vaatamast sel nädalal!
Meie siit stuudiost soovitame vaadata Jeesus-revolutsiooni.
Järgmise nädalani! Nägemist ja Jumal õnnistagu teid!
Tõlge: Sulev Kivastik